繡
作者：羅隱
朝代：唐

paragraphs: 一片絲羅輕似水，洞房西室女工勞。
花隨玉指添春色，鳥逐金針長羽毛。
蜀錦謾誇聲自貴，越綾虛說價猶高。
可中用作鴛鴦被，紅葉枝枝不礙刀。
（見雍文華校本《羅隱集·甲乙集》，又見《四庫全書》本《羅昭諫集》。
）（按：《全唐詩》卷六五六收此詩，缺三字，今重錄。
雍文華所據爲清張瓚瑞榴堂《羅昭諫集》。
）。